Baishan

Baishan (kinesisk: 白山; pinyin: Báishān; Wade-Giles: Pái-shān) er en by på prefekturnivå i  provinsen Jilin i Folkerepublikken Kina. Baishan har et areal på 17 474 km² og ca. 1,29 millioner innbyggere (2004). 

Frem til mars 1994 het prefekturet Hunjiang.

Elven Yalu utgjør prefekturets sørgrense; Yalu er grenseelv mot Nord-Korea.

Administrative enheter 
Byprefekturet Baishan har jurisdiksjon over 2 distrikter (区 qū), ett byfylke (市 shì), 2 fylker (县 xiàn) og ett autonomt fylke (自治县 zìzhìxiàn).

Samferdsel 
Kinas riksvei 201 fører gjennom området. Den begynner i Hegang i provinsen Heilongjiang og fører via blant annet Mudanjiang og Dandong sør til Liaodonghalvøya til Lüshunkou/Dalian.

Referanser

Eksterne lenker 
 

Byprefekturer i Jilin